**ВЕЖБАЊЕ 2**

**ЗАВИСНЕ РЕЧЕНИЦЕ (изричне, односне, временске, месне, узрочне, условне)**

**Подвуци зависне реченице и прецизно им одреди врсту по значењу и функцији.**

1. Природа је оживела јер је дошло пролеће.

2. Осетили су снажан мирис дуња које су висиле на тавану.

3. Вратио се одакле је дошао.

4. Он седи у последњој клупи зато што је највиши у разреду.

5. Чим смо стигли у хотел, мајка је легла да се одмори.

6. Кад сам завршио посао, отишао сам у шетњу.

7. Они који су га познавали , весело су га поздрављали на улици.

8. Погледао је тамо где су се људи окупљали.

9. Марина није била спремна да продужи своју причу.

10. Ко часно умре, људи га памте.

11. Стићи ћу на време ако пожурим.

12. Драган је постигао добар успех јер је често тренирао.

13. Волим да шетам шумом.

14. Зиму не волим што је хладна и окрутна.

15. Чим сам закуцао на врата, мајка ми је отворила.

16. Путоваћемо тамо где има шта да се види.

17. Уколико будем учио,имаћу добре оцене.

18. Пошто су осетила прве капи кише, деца су потрчала кућама.

19. Видели смо слике које су биле изложене у Народном музеју.

20. Рекао сам брату да га више нећу водити на утакмицу.

21. Помериш ли то са стола, наљутићу се.

22. Сестра ме је питала кад долазим.

23. Будући да јe дечак остао сам код куће,родитељи су се плашили.

24. Да киша није пала, летина би пропала.

25. Тек што смо устали, појавила се наша комшиница.

26. Погледао је тамо одакле допире чудан звук.

27. Ко први заврши задатак, биће награђен.

28. Будеш ли одличан, добићеш бицикл.

29. Како имамо само један час, нећемо се уморити.